stanford-oval/wikipedia huggingface dataset:
Carlo Collodi
Elämä

Carlo Collodi syntyi Firenzessä vuonna 1826. Hänen isänsä oli kokki ja äitinsä palvelija. Hän pystyi opiskelemaan Gironi Garzonin perheen avun turvin.
Vuodesta 1837 vuoteen 1842 Collodi opiskeli seminaarissa Colle di Val d'Elsassa tullakseen papiksi ja saadakseen samalla yleissivistävän koulutuksen.
Vuosina 1842–1844 hän seurasi retoriikan ja filosofian luentoja Firenzessä eräässä toisessa uskonnollisessa oppilaitoksessa.
Vuonna 1843 vielä opiskellessaan nuori Collodi aloitti työt Piatin kirjakaupan myyjänä Firenzessä. Siten hän astui sisään kirjojen maailmaan, ja ryhtyi myöhemmin sanomalehtitoimittajaksi ja alkoi kirjoittaa kirjoja.
Collodi sai kirkolta erityisen oikeuden lukea Kiellettyjen kirjojen luetteloa vuonna 1845. Hän alkoi kirjoittaa arvosteluita ja juttuja Rivista di Firenze -lehteen 1847.
Italian ensimmäisen itsenäisyyssodan puhjetessa 1848 Collodi värväytyi monen muun opiskelijan tavoin vapaaehtoiseksi taistellakseen Piemontessa. Palattuaan Firenzeen hän perusti satiirisen Il Lampione -lehden, joka tosin pian sensuroitiin. Seuraavana vuonna, 1849, Collodi sai sihteerin viran ministeriöstä.
1850 hänestä tuli Piatin kirjakaupan johtaja. Kirjakauppa harjoitti myös kustannustoimintaa kuten siihen aikaan monesti oli tapana. Vuonna 1853 hän perusti uuden aikakauslehden nimeltä Scaramuccia. Tähän teatterilehteen hän kirjoitti lyhyitä komedioita.
Carlo Collodi kirjoitti ensimmäistä kertaa artikkelin salanimellä Collodi vuonna 1856. Collodi on eräs Pescian kunnan kylä, josta hänen äitinsä oli kotoisin. Samalta vuodelta ovat peräisin Collodin ensimmäiset merkittävät teokset: Gli amici di casa, Un romanzo in vapore, Da Firenze a Livorno ja Guida storico-umoristica.
1860 Collodi osallistui Italian toiseen itsenäisyyssotaan ja palasi sitten Firenzeen, sekä aloitti työn teatterisensuurissa. 1868 hän liittyi opetusministeriön pyynnöstä erään puhutun kielen sanakirjan (Novo vocabolario della lingua italiana secondo l'uso di Firenze) toimituskuntaan.
Felice Paggin kustantamo antoi Collodille työksi kääntää kuuluisimmat ranskankieliset sadut italiaksi vuonna 1875. Käännettyjä kirjailijoita olivat Charles Perrault, Mme d'Aulroy ja Marie Jeanne De Beaumont. Collodi myös muokkasi tarinoita lisäten niihin moraalin. Vuotta myöhemmin koko työ julkaistiin nimellä Racconti delle fate. Vuonna 1877 ilmestyi Giannettino, ja 1878 oli Minuzzolon vuoro.
7. heinäkuuta 1881 lapsille tarkoitetun aikakauslehden Giornale per i bambini ensimmäisessä numerossa näki päivänvalon Pinokkion seikkailuiden ensimmäinen osa otsikolla Storia di un burattino (suom. Sätkynuken tarina). Hän julkaisi lehdessä sittemmin muita kertomuksia (jotka ilmestyivät kokoelmana Storie allegre 1887).
Collodi julkaisi Pinokkion seikkailut yksissä kansissa vuonna 1883. Samana vuonna hänestä tuli Giornale per i bambinin päätoimittaja.
Carlo Collodi kuoli äkillisesti vuonna 1890.
Teoksia

Pinocchion seikkailut : kertomus marionetista, suom. Maija Halonen, kuv. Enrico Mazzanti. Karisto, 1989.
Pinocchio, suom. Hilkka Palola, kuv. Di Matal. Kirja-Lito, 1967.
Pinokkio, Carlo Collodi,  ; suom. Elli Sihvo, kuv. Gioia Fiammenghi. Otava, 1975
Pinocchio : mukaelma C. Collodin tarinasta, Walt Disney, suom. Helena Anhava. Tammi, 1978.
Pinocchio valaan vatsassa : Carlo Collodin tarinan mukaan, Walt Disney, suom. Marjatta Kurenniemi. Tammi, 1978.
Pinokkio, kirj. Carlo Collodi, teksti Ingrid Emond, Meri Starck, kuv. Einar Lagerwall. Mestarikustannus, 1979.
Pinokkio, Carlo Collodin sadusta mukaillut Oscar Weigle, suom. Marja Helanen-Ahtola, kuv. T. Izawa ja S. Hijikata, WSOY, 1986
Pinokkio, Carlo Collodi, suom. Annikki Suni, kuv. Roberto Innocenti. WSOY, 1989
Pinokkio, Carlo Collodi, kertonut Jane Belk Moncure, suom. Anneli Heimonen, kuv. Agusti Asensio. Otava, 1992.
Pinokkio, Carlo Collodin tarinan mukaan kertonut Linda M. Jennings, suom. Taija Mård, kuv. Peter Stevenson. Kolibri, 2000.
Pinokkio, Carlo Collodi, kertonut Kristina Franke, suom. Kirsi Rasimus, kuv. Kęstutis Kasparavičius. Kirjalito, 2009.
Pinokkion seikkailut : erään puunuken tarina, Carlo Collodi, suom. Pauliina de Anna, kuv. Attilio Mussino. Savukeidas, 2016.
Pitkänenän seikkailut : kertomus puunukesta, suom. Elli Sihvo. Otava, 1927.
Asiasta muualla

Carlo Collodi satuja suomen kielellä
Vapaasti ladattavia Carlo Collodin e-kirjoja Projekti Lönnrotilta ja Project Gutenbergilta
↑  Dizionario Biografico degli Italiani, 1960 (verkkoversio) . Tieto on haettu Wikidatasta.
Chitungwiza

| Chitungwiza |
| --- | --- |
 Chitungwizan kauppakeskus
 Chitungwiza
 Koordinaatit: 18°0′40″S, 31°4′0″E 
Valtio:   Zimbabwe
Provinssi:  Hararen provinssi
Väkiluku (2022):  371 244
Aikavyöhyke:  UTC+2
Infobox OKVirheellinen NIMI-arvo: 
Chitungwiza on kaupunki Zimbabwessa. Se sijaitsee noin yhdeksän kilometriä etelään pääkaupunki Hararesta. Useimmat chitungwizalaiset työskentelevät Hararessa.[lähde? ] Chitungwiza perustettiin vuonna 1978.
Chitungwizan asukasluku vuonna 2022 oli 371 244. Kaupunki on asukasluvultaan Zimbabwen kolmanneksi suurin kaupunki.
Aiheesta muualla

Kuvia tai muita tiedostoja aiheesta Chitungwiza Wikimedia Commonsissa
Viv Anderson

Vivian Alexander Anderson (s. 29. elokuuta 1956) on englantilainen jalkapalloilija. Hän oli ensimmäinen mustaihoinen pelaaja, joka edusti Englantia maaottelussa. Tämä tapahtui vuonna 1978. Kaikkiaan hän pelasi 30 maaottelua ja teki niissä kaksi maalia vuosina 1978–1988.
Anderson pelasi alkupuolen urastansa Nottingham Forestin joukkueessa oikeana laitapuolustajana. Vuonna 1984 hän siirtyi Arsenaliin ja 1987 Manchester Unitediin.
Chittendenin piirikunta

Chittenden piirikunta (engl. Chittenden County) on Yhdysvaltojen Vermontin osavaltiossa sijaitseva piirikunta. Sen väkiluku oli 163 774 vuonna 2019. Piirikunnan hallintokeskus on Burlingtonin kaupunki. Chittendenin piirikunta on väkiluvultaan Vermontin osavaltion suurin piirikunta. Piirikunta perustettiin 22. lokakuuta 1787. Piirikunta on nimetty Vermontin ensimmäisen kuvernöörin Thomas Chittendenin mukaan.
Aiheesta muualla

Kuvia tai muita tiedostoja aiheesta Chittendenin piirikunta Wikimedia Commonsissa
Veselin Topalov

| Veselin Topalov |
| --- | --- |

Henkilötiedot
Koko nimi:  Veselin Topalov
Syntynyt: 15. maaliskuuta 1975 (ikä 49)
Kansalaisuus:   bulgarialainen
Shakinpelaaja
Titteli:  suurmestari (1992)
Maailmanmestari:  2005–2006 (FIDE)
Elo-luku:  2 816 (heinäkuussa 2015) FIDE:n listan sijoitus 3.
Korkein Elo:  2 816 (heinäkuussa 2015)
Veselin Aleksandrov Topalov (bulg. Веселин Александров Топалов, s. 15. maaliskuuta 1975 Ruse, Bulgaria) on bulgarialainen shakin suurmestari ja entinen Maailman shakkiliitto FIDE:n maailmanmestari.
Pelaajaura

Topalov oppi shakin isältään kahdeksanvuotiaana. Voitettuaan alle 14-vuotiaiden maailmanmestaruuden 1989 ja sijoituttuaan hopealle alle 16-vuotiaiden MM-turnauksessa 1990, hän sai suurmestarin arvon 1992.
Maailmanmestaruuskilpailuissa hän pääsi 16 joukkoon 1999, puolivärieriin 2000 ja jälleen 16 joukkoon 2001. Vuonna 2004 Topalov eteni ennakkosuosikkina välieriin tuloksella 9,5/10, mutta hävisi tulevalle voittajalle Rustam Kasymdžanoville 2–4 (====00).
Vuosi 2005 oli Topalovin vuosi. Ensin jaettuaan voittoa Linaresissa Kasparovin kanssa ja voitettuaan M-Tel Masters -turnauksen Sofiassa, hän voitti lokakuussa San Luisissa, Argentiinassa järjestetyn FIDEn MM-turnauksen. Samalta vuodelta hän sai myös shakin Oscarin. Vuosina 2005–2006 hän vei nimiinsä monia huipputurnauksia, joihin hän osallistui.
Topalov pelasi perinteistä shakin maailmanmestaria Vladimir Kramnikia vastaan 12 pelin ottelun 2006. Varsinaiset pelit päättyivät tasan 6–6 ja Kramnik voitti jatkopeleissä 2,5–1,5.
Helmikuussa 2009 Topalov voitti MM-ehdokasottelun amerikkalaista Gata Kamskia vastaan. Ottelu pelattiin Sofiassa, Bulgariassa. Ottelun tarkoitus oli valita haastaja maailmanmestari Viswanathan Anandille, jota vastaan Topalov pelasi maailmanmestaruudesta huhti–toukokuussa 2010. Topalov hävisi ottelun pistein 6½–5½, joten Anand säilytti mestaruustittelinsä.
Vuoden 2011 MM-ehdokasotteluissa Topalov karsiutui ensimmäisellä kierroksella kohdattuaan jälleen Kamskin, joka meni jatkoon pistein 2½–1½.
Topalovin valmentaja ja manageri on kansainvälinen mestari Silvio Danailov.
Tunnustukset

Shakin Oscar: 2005
Tärkeimpiä turnausmenestyksiä

| Vuosi | Turnaus | Kategoria | Tulos | Sijoitus |
| --- | --- | --- | --- | --- |
| 2005 | Linares | 20 | 8/12 | 1. |
| 2005 | Sofia M-Tel Masters | 20 | 6,5/10 | 1. |
| 2005 | San Luis MM-turnaus | 20 | 10/14 | 1. |
| 2006 | Wijk aan Zee | 19 | 9/13 | 1-2. |
| 2006 | Sofia M-Tel Masters | 20 | 6,5/10 | 1. |
| 2007 | Wijk aan Zee | 19 | 8,5/13 | 1-3. |
| 2007 | Sofia M-Tel Masters | 20 | 5,5/10 | 1. |
| 2007 | Vitoria Gasteiz | 19 | 7/10 | 1. |
| 2008 | Sofia M-Tel Masters | 20 | 6,5/10 | 2. |
| 2008 | Bilbao Grand Slam Masters | 21 | 6,5/10 | 1. |
| 2008 | Nanjing | 21 | 7/9 | 1. |
| 2010 | Linares | 21 | 6,5/10 | 1. |
Ottelut

MM-ottelu Kramnik–Topalov, Elista 2006 8,5–7,5 (Kramnik voitti)
MM-ehdokasottelu Topalov–Kamski, Sofia 2009 4,5-2,5 (Topalov voitti)
MM-ottelu Anand–Topalov, Sofia 2010 6,5–5,5 (Anand voitti)
Aiheesta muualla

Wikimedia Commonsissa on kuvia tai muita tiedostoja aiheesta .
Veselin Topalov ChessGames.com-sivustolla (englanniksi)
FIDE-kortti: Veselin Topalov (englanniksi)
Shakin maailmanmestarit
| --- | --- |
Kiistattomat (1886–1993)::   Steinitz  Lasker  Capablanca  Euwe  Alehin  Smyslov  Tal  Botvinnik  Petrosjan  Spasski  Fischer  Karpov  Kasparov 
FIDE:n maailmanmestarit 1993–2006::   Halifman  Ponomarov  Kasymdžanov  Topalov 
PCA:n maailmanmestarit 1993–2006::   Kasparov  Kramnik 
Yhdistymisen jälkeen 2006 alkaen::   Kramnik  Anand  Carlsen  Ding
Chittoorin piirikunta

Chittoorin piirikunta (teluguksi చిత్తూరు జిల్లా, Cittūru jillā) on yksi Andhra Pradeshin osavaltion 13 piirikunnasta Intiassa. Chittoor on sen pääkaupunki. Vuonna 2011 piirikunnassa asui 4 170 468 henkilöä.
Aiheesta muualla

Kuvia tai muita tiedostoja aiheesta Chittoorin piirikunta Wikimedia Commonsissa
Andhra Pradeshin piirikunnat
Anantapur
Chittoor
Guntur
Itä-Godavari
Krishna
Kurnool
Länsi-Godavari
Prakasam
Srikakulam
Sri Potti Sriramulu Nellore
Visakhapatnam
Vizianagaram
YSR:n piirikunta
Vihdoin vapaa

| ”Vihdoin vapaa” Kristal mukana Mikael Gabriel |
| --- | --- | --- |

Singlen tiedot
 Äänitetty : 2013
 Julkaistu: 23. marraskuuta 2013
 Tyylilaji: pop, rap
 Kesto: 03.54
 Levy-yhtiö: Universal Music
Kristalin muut singlet
| ”Kultaa” 2013 | ”Vihdoin Vapaa” 2013 |   |
Mikael Gabrielin muut singlet
| ”Kipua” 2013 | ”Vihdoin Vapaa” 2013 | ”Ykspuolista rakkautta” 2013 |
Vihdoin vapaa on Kristalin kolmas single. Sen julkaisi Universal Music Group digitaalisesti ladattavana 23. marraskuuta 2013 ja sillä myös duetoi Mikael Gabriel. Kappaleelle on tehty myös musiikkivideo, joka julkaistiin videopalvelu YouTubessa kaksi päivää singlejulkaisun jälkeen. Video kuvattiin kokonaan Nokia Lumia 1020 älypuhelimella. "Vihdoin Vapaa" ei ole toistaiseksi päässyt lainkaan listoille.
Kappalelista

Vihdoin vapaa (mukana Mikael Gabriel) – 3.54
Chittoor

| Chittoor చిత్తూరు |
| --- | --- |
 Chittoorin rautatieasema
 Chittoor
 Koordinaatit: 13.2000°N, 79.1167°E 
Valtio:  Intia
Osavaltio:  Andhra Pradesh
Piirikunta:  Chittoor
Korkeus:  333,75 m
Väkiluku (2011):  
 – Metropolialue:  175 640
Aikavyöhyke:  UTC+5:30
Infobox OKVirheellinen NIMI-arvo: 
Chittoor (teluguksi చిత్తూరు, Cittūru, urduksi ‏چتور‎, Citūr) on Intiassa Andhra Pradeshin osavaltiossa sijaitsevan Chittoorin piirikunnan pääkaupunki. Vuonna 2011 kaupunkialueella asui 175 640 henkeä.
Liikenne

Lähimmät lentokentät sijaitsevat Chennaissa, Bangaloressa ja Tirupatissa.
Ville Leskinen (jääkiekkoilija, 1995)

| Ville Leskinen> Henkilötiedot |
| --- | --- |
Syntynyt: 29. heinäkuuta 1995 (ikä 29) Pieksämäki, Suomi
Kansalaisuus:   Suomi
Jääkiekkoilija
Lempinimi:  Juice
Pelipaikka:  vasen laitahyökkääjä
Maila:  vasen
Pituus:  184 cm
Paino:  93 kg
Pelaajaura
Pääsarjaura:  2016–
Aik. seurat:  Jukurit (SML) IPK (Mestis) HKm Zvolen (SloEL) HC Košice (SloEL) SønderjyskE (Tanska) HK Olimpija Ljubljana (ICEHL)
Ville Elmeri Leskinen (s. 29. heinäkuuta 1995 Pieksämäki) on suomalainen jääkiekkoilija. Hän on pelipaikaltaan vasen laitahyökkääjä.
Muuta

Leskisen pikkuveli Otto pelaa puolustajana NHL-seura Montreal Canadiensin organisaatiossa.
Claudia Müller

| Mitalit> Maa:   Saksa.Naisten jalkapallo. Olympialaiset  | Mitalit> Maa:   Saksa.Naisten jalkapallo. Olympialaiset  | Mitalit> Maa:   Saksa.Naisten jalkapallo. Olympialaiset  | Maa:   Saksa> Naisten jalkapallo. |
| --- | --- | --- | --- |
|  Pronssia | Sydney 2000 | Jalkapallo |  |
Claudia Müller (s. 21. maaliskuuta 1974 Bremen) on saksalainen entinen jalkapalloilija.
Müller pelasi maajoukkueessa 46 ottelua ja teki 23 maalia. Hänen suurimmat saavutukset maajoukkueessa ovat kaksi Euroopan-mestaruutta (1997, 2001) ja olympiapronssi Sydneystä 2000. Seuratasolla Müller saavutti mm. Saksan mestaruuden 1. FFC Frankfurtin paidassa vuonna 1999.
Varjo (täsmennyssivu)

Varjo tai varjot voi tarkoittaa ainakin seuraavia asioita:
varjo, valoa läpäisemättömän kohteen taakse muodostuva alue
Henkilöt

Varjo, suomenkielinen sukunimi. Tunnettuja nimenkantajia ovat:
Kerttu Varjo (1910–2006), suomalainen nuorisotyön uranuurtaja ja opetusneuvos
Matti Varjo (1925–2006), suomalainen näyttelijä
Uuno Varjo (vuoteen 1934 Wahrman, 1921–1987), suomalainen maantieteilijä ja professori
Populaarikulttuuri

Varjo, Hans Christian Andersenin satu
Varjot, kuvitteellisia pahoja olentoja Alagaësia-fantasiamaailmassa  Christopher Paolinin trilogiassa Perillinen
Varjo,  Richard Swift, National Comicsin sarjakuvahahmo
Varjo, suomalainen indie rock -yhtye
Varjo-sarja, Maria Gripen kirjasarja
varjot, laji tieteissarjassa Babylon 5
Varjot, J. R. Wardin romaani vuodelta 2015, Mustan tikarin veljeskunta -kirjasarjan 13. osa
Varjot, Beritin albumi vuodelta 1990
Varjot, Goatmoonin albumi vuodelta 2011
Varjoankka, Disneyn piirrossarja
Muita merkityksiä

varjo, jungilaisessa psykologiassa persoonallisuuen tiedostamaton osa
Varjo, suomalainen virtuaalitodellisuuden laitteiden valmistaja
Varjo Kustannus, suomalainen pienkustantamo
Varjo, Oulun Kuusisaaressa järjestettävä elävän musiikin ja kulttuurin festivaali.
Varjo yhdyssanoissa

auringonvarjo, auringon säteiltä suojaava väline
laskuvarjo, painovoiman aiheuttamaa liikettä hidastava väline
sateenvarjo, kannettava sateensuoja
sumuvarjo, vesipisaroiden ja valon yhteisvaikutuksesta syntyvä ilmakehän ilmiö
varjosielu, šamanistisen käsityksen mukaan sielua seuraava hahmo.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Varjo”, voi hakea sivunnimihaulla, laajalla sivunnimihaulla tai tekstihaulla.
Vihdoin kotona

| Vihdoin kotona> Home |
| --- | --- |

Ohjaaja:  Tim Johnson
Käsikirjoittaja:   Tom. J Astle  Matt Ember 
Tuottaja:   Suzanne Buirgy  Christopher Jenkins  Mireille Soria 
Säveltäjä:   Lorne Balfe  Stargate 
Leikkaaja:  Nick Fletcher
Pääosat:   Jim Parsons  Rihanna 
Valmistustiedot
Valmistusmaa:  Yhdysvallat
Tuotantoyhtiö:  DreamWorks
Levittäjä:  20th Century Studios InterCom Netflix
Ensi-ilta:  27. maaliskuuta 2015
Kesto:  94 min
Alkuperäiskieli:  englanti
Tuotto:  386 041 607 $
Aiheesta muualla
IMDb 
Elonet
AllMovie
Infobox OKNimi-testi OK: 
Vihdoin kotona (Home) on vuonna 2015 ilmestynyt Dreamworksin animaatioelokuva. Elokuva perustuu löyhästi Adam Rexin kirjaan The True Meaning of Smekday. Elokuvassa Oho-niminen Böö tapaa Tippi-nimisen tytön paetessaan kotiplaneettaansa väkeä, jotka jahtaavat häntä hänen lukuisten virheidensä vuoksi.
Ääninäyttelijät

| 0 | 1 | 2 |
| --- | --- | --- |
| Alkuperäinen ääninäyttelijä | Suomenkielinen ääninäyttelijä | Rooli |
| Jim Parsons | Joonathan Kettunen | Oho |
| Rihanna | Emma Louhivuori | Tippi |
| Steve Martin | Markus Bäckman | Kapteeni Smek |
| Matt Jones | Antti L. J. Pääkkönen | Kyle |
| Jennifer Lopez | Ella Pyhältö | Lucy |

Muissa rooleissa Hanna Mönkäre, Petri Hanttu, Alina Tomnikov, Matti Laitinen, Minna Tasanto ja Petrus Kähkönen. Suomenkielisen version käänsi Minna Tasanto ja sen ohjasi Petri Hanttu.
Colin Reitz

Colin Robert Reitz (s. 6. huhtikuuta 1960 Clapton, Suur-Lontoo) on brittiläinen estejuoksija. Hän saavutti urallaan 3 000 metrin estejuoksun MM-pronssia vuoden 1983 MM-kisoista Helsingistä. Lisäksi hän saavutti 2 000 metrin estejuoksussa alle 20-vuotiaiden EM-hopeaa vuonna 1979 Puolan Bydgoszczissa.
Colin Pillinger

Colin Pillinger kesällä 2009.
Colin Pillinger (9. toukokuuta 1943 – 7. toukokuuta 2014) oli brittiläinen planeettatutkija, joka toimi opettajana Open Universityssä. Hän oli päätutkijana brittiläisessä Beagle 2 -projektissa, joka vuonna 2003 lähetti laskeutumisluotaimen Marsiin. Pillinger tutki erityisesti meteoreja.
Käännös suomeksi
Catherine Sutherland

| Catherine Sutherland |
| --- | --- |

Henkilötiedot
Koko nimi:  Catherine Jane Sutherland
Syntynyt: 24. lokakuuta 1974 (ikä 49)  Sydney, Uusi Etelä-Wales
Ammatti:  malli näyttelijä
Näyttelijä
Taiteilijanimet:  Cathy Sutherland
Aktiivisena:  1995–2002
Merkittävät roolit:  Kat Hillard (Power Rangers Zeo)
Aiheesta muualla
IMDb 
Catherine Sutherland (s. 24. lokakuuta 1974 Sydney, Uusi Etelä-Wales) on australialainen entinen malli, näyttelijä ja kuntovalmentaja, joka tunnetaan parhaiten roolistaan Kat Hillard televisiosarjoissa Mighty Morphin Power Rangers ja Power Rangers Zeo.
Elämäkerta

Sutherland syntyi Sydneyssä, jossa hän toimi mallina ja näyttelijänä. Hän yritti myös koe-esiintyä vuonna 1994 Dulcean roolia varteen elokuvaan Power Rangers, mutta oli tuolloin liian nuori. Myöhemmin Sutherland korvasi sarjan kolmannella kaudella Amy Jo Johnsonin esittämän vaaleanpunaisen Rangerin. Rooliin hän päätyi sarjan vastaavan tuottajan Shuki Levyn kautta, joka ei löytänyt sopivaa korvaajaa Johnsonille ja piti koe-esiintymiset Australiassa. Sutherland sai roolin ja muutti Los Angelesiin, jossa hän aloitti Mighty Morphin Power Rangers -sarjan kuvaukset. Hänen hahmo Kat Hillard esiintyi alkuperäisen sarjan lisäksi suuremmassa roolissa Power Rangers Zeossa ja elokuvassa Power Rangers turbovaihteella. Sutherland esiintyi myös Power Rangers Turbo -sarjan alussa, jonka jälkeen hän jätti sarjan vuonna 1997.
Sittemmin Sutherland esiintyi pienissä rooleissa elokuvissa, kuten Money Buys Happiness (1999), Viimeisellä rannalla (2000) ja The Cell, jossa hän esitti yhtä sarjamurhaajan uhria. Teatteriesityksessä Sutherlandin roolihahmo esiintyi vain kuolleena, mutta DVD-julkaisun lisämateriaalissa hänellä on muutama vuorosana ennen kuolemaansa. Vuosina 2001–2002 Sutherland vieraili pelkkänä äänenä Power Rangers: Time Forcen jaksossa "Time for Lightspeed" Dana Mitchellin, vaaleanpunaisen Rangerin roolissa, sekä Power Rangers Wild Forcen  jaksossa "Forever Red" robottikenraali Tezzlana.
Elokuvissa ja televisiossa näyttelemisen Sutherland lopetti vuonna 2005, mutta on esiintynyt satunnaisesti lasten kotona hoitamisen ohella televisiomainoksissa.
Clarias ngamensis

| Clarias ngamensis |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Ankeriasmonnit Clariidae
Suku::  Clarias
Laji::  ngamensis
Kaksiosainen nimi
 Clarias ngamensis  (Castelnau, 1861) 
Infobox OKNimi-testi OKIUCN-testi OK: 
Clarias ngamensis on ankeriaismonneihin kuuluva kalalaji. Sitä tavataan laajalla alueella Afrikan eteläpuoliskon joissa ja järvissä. Se elää erityisesti kasvillisuuden valtaamissa vesissä.
Ulkonäkö ja koko

Clarias ngamensis on pitkulainen kala, jonka väri vaihtelee harmaasta tummanruskeaan. Väri on usein kirjava, ja sekä pään alapuoli että vatsa ovat kermanväriset tai valkeahkot. C. ngamensis voi saavuttaa 73 senttimetrin pituuden ja painaa 4 kilogrammaa. Sukulaislajistaan jättikonnamonnista lajin voi muun muassa erottaa siitä, että sillä on pieni rasvaevä selkäevän takana. Pään muoto vaihtelee soikeasta suorakulmaiseen.
Levinneisyys ja elinympäristö

C. ngamensis on levinnyt laajalle alueelle Afrikan eteläpuoliskolla. Sitä tavataan Kongon demokraattisesta tasavallasta Etelä-Afrikkaan ulottuvalla alueella. Sitä tavataan Kongojoen altaasta muun muassa Lualaban, Luapulan ja Kasain yläjuoksulta sekä Mweru- ja Bangweulujärvistä. C. ngamensis elää myös Malawijärvessä ja sen valuma-alueella ja Shirejoen yläjuoksulla. Eteläisessä Afrikassa sitä on tavattu Sambesista, Cuandosta, Okavangosta, Cunenesta, Kafuesta, Limpoposta, Savesta ja Pongolasta sekä Ngamijärvestä.
C. ngamensis suosii erityisesti runsaskasvisia ympäristöjä soilla ja tulvatasangoilla.
Käyttäytyminen

C. ngamensis lisääntyy kesän sadekautena, jolloin monet yksilöt siirtyvät matalaan veteen kutemaan. Sukukypsyyden laji saavuttaa noin 25 senttimetrin mittaisena, ja sen elinikä on 5–6 vuotta.
Lajin tärkeimpää ravintoa ovat nilviäiset, hyönteiset, katkaravut, ravut ja kalat. Okavangon suistossa lajin on todettu saalistavan massana yhdessä jättikonnamonnien kanssa.
Chbap

Chbap on Kambodžassa 1600-luvulta alkaen syntynyttä runoutta, jonka tehtävänä oli opettaa käyttäytymissääntöjä ja oikeudenmukaisuutta. Chbap-runoja kirjoittivat buddhalaiset munkit.
Chbapeja kirjoitettiin eri elämäntilanteisiin: isovanhempien chbap, miesten chbap, perinteen suojelemisen chbap. Ne oli tarkoitettu opeteltaviksi ulkoa, ja muistamista helpotti tiukka runomitta.
Cookinsaarten maorit

Cookinsaarten maorit ovat Cookinsaaria asuttava polynesialainen kansa. Cookinsaarten maorit puhuvat rarotongaa ja englantia. Maastamuuton takia Cookinsaarten maoreja asuu merkittäviä määriä myös Uudessa-Seelannissa ja Australiassa. Itse Cookinsaarilla asui vuoden 2006 väestönlaskennan mukaan 12 930 Cookinsaarten maoria ja 1 045 osittaisen maoritaustan omaavaa henkilöä. Uudessa-Seelannissa asui samana vuonna tehdyn väestönlaskennan mukaan 58 008 Cookinsaarten maoria. Kulttuurillisesti Cookinsaarten maorit ovat läheistä sukua maoreille, maoheille ja rapanuille.
Vilen Künnapu

Vilen Künnapu vuonna 2009.
Vilen Künnapu (s. 1948) on virolainen arkkitehti, arkkitehtuuriteoreetikko ja professori. Künnapun tuotanto edustaa virolaisen nykyarkkitehtuurin kansainvälisesti arvostetuinta kärkeä.
Tuotanto

Opiskeluaikoinaan Künnapu kuului poikkitaiteelliseen Soup 69 -ryhmään, jonka töissä yhdistyivät spirituaalisuus, pop-taide ja teknologinen futurismi. Künnapu on 1970-luvulta alkaen kehittänyt postmodernia arkkitehtuuriteoriaa ja toteuttanut mm. neuvostososialistisia kollektiivitiloja postmoderniin tyyliin. Hänen viimeaikaisia töitaan on kuvattu energiakeskipistearkkitehtuuriksi, joissa postmoderni estetiikka yhdistyy uskonnolliseen mystiikkaan. Tuoreimpia töitä ovat Tartossa Etanatorni ja sen viereen rakennettava Ahhaa-tiedekeskus.
Aiheesta muualla

Künnapu & Padrik AB
Estonian Institute (Arkistoitu – Internet Archive)
The Art of Taiwan in Psychosis (Arkistoitu – Internet Archive)
Taiwan Design Centre: Future Pavillion